# Formål

Arbeidsgruppen skal ha operativ, koordinerende og rådgivende rolle innen kunstig intelligens i Helse Bergen HF, Haukeland universitetssjukehus.

Gruppen kan ved behov bistå eller delta i konkrete oppgaver som del av prosjekter, anskaffelser, utvikling og innføring av KI-løsninger.

# Hovedoppgaver

* Etablere og administrere innmelding av KI-prosjekter og initiativ i Helse Bergen. Denne oversikten genereres gjennom innmelding i Forms og oppdateres jevnlig på temasiden om KI.
* Være kontaktpunkt for fagmiljøer i Helse Bergen på KI-feltet og bidra med rådgivning. Gruppen skal sikre at linjeleder involveres i dialogen.
* Delta i regionale og nasjonale nettverk
* Vurdere behov for og eventuelt utarbeide forslag til en egen KI-strategi for Helse Bergen
* Synliggjøre prosjekter og initiativ fra sykehuset, blant annet gjennom nyhetssaker, presentasjoner i relevante fora
* Vurdere behov for egne veiledere, maler og sjekklister om KI og utarbeide forslag til slike
* Kartlegge behov for kompetansebygging og infrastruktur

# Sammensetning

Arbeidsgruppen består av 5-6 personer, representanter fra enheter i sykehuset som arbeider mye med data og kunstig intelligens på overordnet nivå, samt fra kliniske enheter.

Representant fra Helse Vest IKT AS og EITRI inviteres inn i arbeidet ved behov.

# Organisering

Fagdirektør peker ut leder for arbeidsgruppen.

Arbeidsgruppen rapporterer status for oppgavene og KI-feltet i Helse Bergen til Strategisk råd for IKT og teknologi minst 2 ganger per år.

# Forankring

Dette reviderte mandatet er behandlet i Strategisk råd for IKT og teknologi i Sak 34-24 Arbeidsgruppe kunstig intelligens – vegen vidare» den 25. juni 2024.

# Referanser

Interne referanser

|  |  |
| --- | --- |
| [1.1.7.1-22](https://kvalitet.helse-bergen.no/docs/pub/dok72539.htm) | [Strategisk råd for IKT og teknologi - mandat og samansetjing](https://kvalitet.helse-bergen.no/docs/pub/dok72539.htm) |
| [1.1.12.2-13](https://kvalitet.helse-bergen.no/docs/pub/dok78459.htm) | [Om bruk av generativ Kunstig Intelligens (KI og AI)](https://kvalitet.helse-bergen.no/docs/pub/dok78459.htm) |

Eksterne referanser

|  |
| --- |
|  |